અત્યારે કેન્દ્ર સરકાર માટે સૌથી મોટો પડકાર નિર્વિઘ્ને અમરનાથ યાત્રા પૂરી પાડવાનો રહેશે. કેમ કે એક રિપોર્ટ પ્રમાણે, ખીણમાં ૪૦૦૦ આતંકવાદીઓમાંથી હવે માત્ર ૨૦૦ જેટલા જ બચ્યા છે. આતંકવાદીઓ સામે અત્યારે પોતાના અસ્તિત્વનો સવાલ આવીને ઊભો છે ત્યારે દેશ દુનિયાનું ધ્યાન ખેંચવા તેમના અમરનાથ યાત્રાને ટાર્ગેટ કરવાના ભરપૂર પ્રયાસો રહેશે. સરકાર પણ અમરનાથ યાત્રામાં છમકલું ન થાય અને નામોશી ન મળે એ માટે પૂરતું જોર લગાવી રહી છે. અમરનાથ યાત્રા ઉપર આતંકવાદી હુમલાની આશંકાના પગલે એનએસજી કમાન્ડોની ટીમ પણ કાશ્મીરમાં તૈનાત કરી દેવાઈ છે. આ જ કાર્યવાહીના ભાગરૃપે સુરક્ષાદળોએ અનંતનાગમાં એક ઑપરેશનમાં ચાર આતંકવાદીઓને મારી નાખ્યા છે.